אלי אשכנזי

אלי אשכנזי (נולד ב-19 באפריל 1967) הוא עיתונאי ישראלי.

ביוגרפיה
אלי אשכנזי הוא בנו של צבי צ'ירי אשכנזי, יליד סרייבו ושל יהודית לוזיה ילידת קיבוץ אפיקים. אשכנזי נולד וגדל בקיבוץ. למד בתיכון בית ירח.

הוא בוגר המחזור השני של בית הספר "כותרת" לעיתונאות ותקשורת ובעל תואר ראשון במדעי החברה והרוח באוניברסיטה הפתוחה.

בשנים 1995–2002 שימש ככתב ועורך בתוכנית "עדשה מקומית", תוכנית החדשות האזוריות של "מתב" (הטלוויזיה בכבלים) בצפון. בשנת 2003 עבד כעורך משנה בחדשות HOT.

בין השנים 2003–2014 עבד ככתב "הארץ" בצפון. עקב אחר טיפול המדינה בכנרת וחופיה. סיקר את המתרחש ברשויות המקומיות ובגבול הצפון. ב-2005 ליווה את פינוי ההתנחלויות בצפון השומרון. זכה במקום השני בפרס פראט לתקשורת בנושאי סביבה ל-2007, בגין הצטיינות בסיקור נושאי סביבה.

בספטמבר 2014 מונה לכתב וואלה! חדשות בחיפה והעמקים.

לאורך השנים הוא עוסק בנושאי חברה, חינוך, רווחה, משפט ופלילים, איכות סביבה וטבע, יחסי יהודים-ערבים, וכן מסקר את המתרחש בקיבוצים.

מתגורר בקיבוץ בית קשת.

קישורים חיצוניים

 
 מאמרי אלי אשכנזי, באתר וואלה! חדשות

הערות שוליים

סגל הארץ
סגל וואלה!
אפיקים (קיבוץ): אישים
בוגרי כותרת - בית ספר לעיתונאות ולתקשורת
בוגרי האוניברסיטה הפתוחה
בוגרי תיכון בית ירח
עורכים ישראלים
זוכי פרס פראט
כתבים ישראלים לענייני איכות הסביבה
כתבי חינוך ישראלים
ישראלים שנולדו ב-1967